**Pöytäkirja**

Kolin koulun oppilaskunta

Hallituksen kokous

18.1.2023

Läsnäolijat: Tara, Aava, Anssi, Eevi, Aino, Minttu, Iisa, Anniina-ohjaaja

1. Puheenjohtaja avasi kokouksen klo 12.04.

1. Kokous oli laillinen ja päätösvaltainen.

1. Puheenjohtajana Aino ja sihteerinä Iisa.
2. Sovittiin, että Tarinamaja jatkuu. Ensin yläkoululaiset lukevat 1-2 –luokkalaisille tiistaisin ja sitten 5-6 –luokkalaiset pääsevät lukemaan. Tarinamaja siirretään liikuntasaliin heti, kun se tulee taas käyttöön. Järjestelyt hoidetaan syksyllä sovitun mukaisesti.
3. Helmikuussa vietetään kaveriviikkoa viikolla 7. Sovittiin ideoinnin pohjalta, että ohjelmassa on ainakin halipassi, erilaisia ryhmä- ja ryhmäyttämistehtäviä ja valokuvaamo kaverikuvaa varten. Näiden tarkempaan suunnitteluun palataan tulevissa kokouksissa.
4. Päätettiin, että Outo reppu -päivä otetaan osaksi vappujuhlintaa ja siihen palataan myöhemmin keväällä.
5. Puheenjohtaja Aino ehdotti, että koululla järjestettäisiin yökoulu. Anniina-ohjaaja lupasi selvittää sen toteutumismahdollisuuksia muilta opettajilta ja rehtorilta.
6. Puheenjohtaja päätti kokouksen klo 12.15